google/wiki40b huggingface dataset:
זוהר זימרו

ביוגרפיה

זימרו נולד באתיופיה ועלה לארץ בגיל 10. הוא נרשם לפנימיית ספורט בצפון הארץ, השתתף בתחרויות כלל ארציות ומאוחר יותר השתתף בתחרויות בינלאומיות.

2009

מרתון ברלין שנערך ב-20 בספטמבר 2009, היה פריצת הדרך המקצועית שלו כאתלט מקצוען. עד לאותה השנה עסק בעיקר בעבודתו כמאמן בקבוצות ריצה ברחבי הארץ. בתחרות קבע שיאי אישי חדש של 2:23:48 שעות.

2010

במרתון טבריה (אליפות ישראל בריצת מרתון) שנערך בינואר 2010 סיים זימרו במקום הראשון מבין האתלטים הישראלים בתוצאה של 2:28:55 שעות וזכה לראשונה בתואר אלוף ישראל.

אליפות אירופה

באליפות אירופה שנערכה בברצלונה שבספרד ב-1 באוגוסט אותה שנה סיים זימרו במקום 38 כללי וחמישי מבין הישראלים בריצת המרתון בתוצאה 2:36:58 שעות.

2011

במרתון רוטרדם שנערך ב-10 באפריל 2011 קבע זימרו שיא אישי חדש של 2:14:28 שעות וקבע את הקריטריון האולימפי.

אליפות העולם

באליפות העולם שנערכה בטגו קוריאה הדרומית בשנת 2011, החל זימרו את ריצת המרתון בקצב טוב ועבר את חצי המרחק (21.1 ק"מ) במקום ה-39 ובתוצאה של 1:07:41 שעות. בהמשך המירוץ, הוא נפצע והחל לדמם באזור עקב אכילס, עקב נעילת נעליים חדשות ללא גרביים ובעקבות כך פרש מהמרוץ בק"מ ה-28.

2012

במרתון טבריה שנערך בינואר 2012 זכה במקום הראשון בתוצאה של 2:15:06 שעות והוכתר בפעם השנייה כאלוף ישראל.
זימרו יצא למחנה אימונים באתיופיה והתאמן בהדרכתו של האג'י, אחד ממאמני המרתון הטובים באתיופיה. 
ביוני 2012 נמצא חיובי בשימוש באמרוץ. לבסוף נקבע שהוא צרך את החומרים בתום לב, כשהשתמש במכשיר אינהלציה נגוע של אדם אחר שהשתמש בחומרים האסורים. הוא ננזף והושעה ל-28 ימים מכל פעילות.

אולימפיאדת לונדון

באולימפיאדת לונדון (2012) סיים במקום 81 בריצת המרתון בזמן של 2:34:59 שעות, כ-26 דקות אחרי המנצח.

אליפות העולם

באליפות העולם שנערכה במוסקבה שברוסיה בשנת 2013 סיים במקום 40 בריצת מרתון בתוצאה של 2:25.23 שעות.

2014

במרתון טבריה זכה זימרו במקום הראשון בתוצאה של 2:16:25 שעות והוכתר בפעם השלישית כאלוף ישראל.

אליפות אירופה

כחודש וחצי לפני אליפות אירופה שנערכה בציריך שבשווייץ בשנת 2014, נאלץ להפסיק להתאמן ולהתחיל סדרת טיפולים רפואיים בעקבות פציעה. כשבועיים לפני האליפות הוא חזר להתאמן ובאליפות עצמה הוא הפסיק את ריצתו בק"מ ה-30.
בחודש דצמבר אותה שנה נאלץ להפסיק לחלוטין את מחנה האימונים בחו״ל, ולהגיע לטיפול בבית חולים מאיר בכפר סבא. זאת בעקבות פציעה בברך אשר מנעה ממנו ללכת. לאחר 4 ימים של התאוששות, חזר להתאמן.

2015

ערב לפני מרתון טבריה הכריז זימרו על פרישתו מריצה תחרותית, לאחר המרתון. במרתון עצמו, הוא זכה במקום הראשון מבין האתלטים הישראלים ובמקום השישי הכללי בתוצאה של 2:18:07 שעות והוכתר בפעם הרביעית כאלוף ישראל. לאחר המרתון הודיע שייצא בהצהרה רשמית בנוגע להשתתפותו באליפות העולם (בייג'ינג 2015), לאחר שישלים ניתוח בברכו.

מאמן ריצות למרחקים ארוכים

בשנת 2008 החל לאתר ולאמן כשרונות צעירים בריצה למרחקים ארוכים. את שלושת הרצים המובילים בישראל, השיאן הישראלי (ריצת 10000 מטר) טסמה מוגס, איימרו עלמיה וגירמה אמרה, איתר וטיפח עד שהגיעו לרמה בינלאומית. 6 התוצאות הטובות ביותר בריצת 10,000 בכל הזמנים נקבעו על-ידם, לאחר ששברו את שיאו של  אריה גמליאל.

תרומה לקהילה

בשנת 2008 הקים ביחד עם חברים רצי עלית למרחקים ארוכים, את עמותת רצים מהלב, ארגון ללא מטרת רווח. המייסדים עוזרים לילדים ונערים ממקומות שונים בארץ, להתמודד עם קשיים ולהשיג מטרות דרך הספורט.
המסך המפוצל

תיאור האירוע

ב-2 במרץ 2002 שודר משחק הכדורגל בין מכבי חיפה, שזכתה באליפות הליגה שנה קודם והייתה אז במקום הראשון, ומכבי קריית גת, שעלתה בעונה זו לליגת העל, ודורגה באותה עת במקום האחרון בטבלה. לאחר שלושים דקות של משחק הובילה קריית גת בתוצאה 0-3, במה שהסתמן כאחד ממשחקי הכדורגל יוצאי הדופן של אותה תקופה. באותו זמן החלו להגיע ידיעות על פיגוע. במקום לעבור לשידור הפיגוע, או לחלופין להמשיך בשידור המשחק, בחרה טלעד בחלוקת המסך. בשליש הימני נמשך שידור המשחק, ובשני השלישים הנותרים שודר הדיווח על הפיגוע. הפסקול כלל רק דיווחים על הפיגוע. לאחר כעשר דקות הופסק השידור המפוצל, והמסך יוחד כולו לדיווח על הפיגוע.

ביקורות ותגובות

בתגובה, החליטה מועצת הרשות השנייה לטלוויזיה ולרדיו "לגנות בכל לשון של גינוי את התנהגותה הנואלת של 'טלעד' ומנהלה עוזי פלד, ברגעים הקריטיים של פיגוע הדמים ההמוני בירושלים". בנוסף המליצה לנקוט בצעדי ענישה חמורים כנגד הזכיינית (דבר שלא יצא לפועל). עוד ציינה הרשות כי החלטה זו באה בהמשך להחלטות קודמות של טלעד להימנע מקטיעת משחקי כדורגל, לטובת דיווח על פיגועים.
עוזי פלד, מנכ"ל "טלעד", השיב: "טלעד העבירה את השידור לחברת החדשות עם התקבל הידיעה, ובשעה 20:00 לערך, כשלא היו ידועים עדיין פרטי האסון, החלטנו לשדר במשך כעשר דקות מסך מפוצל, ללא פרסומות וללא קול ממגרש הכדורגל. השיקולים הכלכליים אמש היו מאתנו והלאה, הפסדנו למעלה ממיליון ש"ח... מקץ עשר דקות, כשהוברר לנו שיש הרוגים בפיגוע הפסקנו לחלוטין את שידור המשחק. בדיעבד, לו היינו יודעים מראש את ממדי האירוע, לבטח לא היינו משדרים מסך מפוצל."
החלטה זו היוותה נקודת שפל בתדמית של ערוץ 2, ושל טלעד בפרט. היא גררה תגובות חריפות הן מצד עיתונאים, והן מצד ציבור הצופים. יש אף המקשרים בינה ובין אובדן הזכיינות, שלוש שנים מאוחר יותר.
מלוכיה נאכלת

שימושים

עלים צעירים של מלוכיה נאכלת משמשים בישראל להתקנת מרק בשם מלוח'יה הפופולרי בקרב תושבים פלסטינים המגדלים אותה כצמח תרבות ובקרב יהודים יוצאי מספר מדינות מזרח תיכוניות, בעיקר יהודים ממוצא מצרי. ברחבי העולם היא משמשת לא רק לאכילה, אלא גם כמקור חשוב לייצור הסיבים מהם עשוי בד היוטה. בחלקים נרחבים מהדלתה של הגאנגס מגדלים אותה לשם כך.

אזכורים מוקדמים

מקור שמה של המלוכיה בימינו מהערבית (ملوخي: "מלוח'י"; ראו עוד על שמה בערך "מלוכיה") אך היא מוכרת לאבותינו עוד מימים ימימה. היא הוזכרה כבר בספר איוב תחת השם תָּפֵל עם ציון חוסר התוחלת באכילתה ללא תבלינים, שכן אז חסרה היא טעם: "הֲיֵאָכֵל תָּפֵל, מִבְּלִי-מֶלַח" (איוב ו, ו), ואולי היא גם החָצִיר ממצרים שהתגעגעו אליו בני ישראל מעת שיצאו ממצרים "וַיָּשֻׁבוּ וַיִּבְכּוּ, גַּם בְּנֵי יִשְׂרָאֵל, וַיֹּאמְרוּ... זָכַרְנוּ, אֶת-הַדָּגָה, אֲשֶׁר-נֹאכַל בְּמִצְרַיִם, חִנָּם; אֵת הַקִּשֻּׁאִים, וְאֵת הָאֲבַטִּחִים, וְאֶת-הֶחָצִיר וְאֶת-הַבְּצָלִים, וְאֶת-הַשּׁוּמִים." (במדבר י"א, ד-ה).
הצמח היה מוכר גם לרמב"ם שמנה אותו כאחד מתשעת "הסמים הרטובים בראשונה" ותיאר את שימושיו הרפואיים "וממה שיעשה רטיה על מקום נשיכת הדבורים והצרעה: במלואש" (קרי מלוכיה נאכלת).
Britney & Kevin: Chaotic

רקע

"MTV News", הודיעה באפריל 2004, כי ספירס מתכננת סדרת טלוויזיה מציאותית כדי לתעד את החיים שלה מאחורי הקלעים במהלך סבב ההופעות שלה "The Onyx Hotel Tour", הסרט שנפרש כ"אומץ", היה אמור להרכיב סדרה של שישה שבועות, שכל פרק נמכר בכמיליון דולר, "הרבה יותר מרוב כל תוכניות המציאות". ספירס הייתה אמורה לספר ולצלם אותה עם רקדניה ומנהליה.
ב-8 ביוני, ספירס הוציאה הצצה לקליפ "Outrageous", באותו זמן חשפה גם שבזמן צילומי הקליפ היא נפלה ופצע את ברך שמאל והקליפ בוטל. ספירס נלקחה מיד לבית חולים מקומי בקווינס ועברה ניתוח ארתרוסקופי למחרת. ספירס נאלצה להישאר שישה שבועות עם הברך, ואחריו 8 עד 12 שבועות של שיקום, שגרם כל קונצרטים עתידיים לביטול. מכך גם התוצאה לדחיית צילום הסדרה וגם הקליפ שבוטל.
בחודש יולי, הודעה ספירס על אירוסיה לרקדן קווין פדרליין, שאותו פגשה שלושה חודשים קודם לכן. כמו כן פדרליין רק סיים באותו תקופה את הקשר שלו עם שחקנית שר ג'קסון, שהייתה בהריון עם הילד השני שלהם, בכך הסיפור זה היה הנושא של התקשורת סביב ספירס וקווין. הזוג קיימו טקס נישואין ב-18 בספטמבר 2004, אך לא נישאו כחוק עד שלושה שבועות מאוחר יותר ב-6 באוקטובר, עקב עיכוב שהסתיים בהסכם הנישואין של בני הזוג. באוקטובר 2004, הזמרת הודיעה שהיא לוקחת הפסקה מהקריירה בשל הרצון להקים משפחה.

התפתחויות וההצעה

לאחר "מלחמה קשה על ההצעה שקבילה ספירס", ב-5 באפריל 2005, הוכרז כי ספירס חתמה על הסכם עם רשת השידור UPN, שתעלה לאוויר סדרת טלוויזיה המציאות המתעדת את מערכת היחסים שלה עם פדרליין. הסדרה, שאירעה בחמישה פרקים, נחשפה לכרוניקה של מערכת היחסים "מהשלבים המוקדמים ביותר של החיזור שלהם למעורבות שלהם ובסופו של דבר, את הטיול שלהם במעבר". בהצהרה על הסדרה אמרה ספירס: "מהיום שקווין ואני נפגשנו, היו שמועות מתמידות וספקולציות לא מדויקות על חיינו יחד, אני מרגישה שבשנה שעברה, הצהובונים ניהלו את חיי, ואני ממש מתרגשת על הצגת החיים שלי למעריצים שלי על מה שקורה באמת, ולא על כל הסיפורים שנאמרים, שעלו וסופרו על דעתם של עיתונאים בעבר, וכפי שציינתי קודם, אני עומדת להביע את חיי האישיים באמצעות אמנות הזו".
הסדרה נקראה בתחילה "?Britney and Kevin: Can You Handle Our Truth", לאחר מכן הוחלט לשנות לשם "Britney and Kevin: Chaotic", עם "?Can you handle our truth". לדברי ספירס, הסדרה סייעה לבני הזוג להכיר זה את זה יותר טוב ולעומק, ואמרה: "לא ידעתי את זה היטב, וכשהוצאתי את המצלמה זה גרם לי להרגיש טוב יותר, זה היה ממש מוזר כי היה סוג של מתח בהתחלה, היינו כל כך עצבניים ביחד, ואני באמת ביישנית, וכשהמצלמה ביד שלי זה גרם לי להרגיש יותר בוטה וחשופה".

מועמדויות

"Britney & Kevin: Chaotic" קיבל מועמדות לפרס "הצגת בחירה טלוויזינית: מציאותי", ואילו ספירס הייתה מועמדת לפרס "אישיות טלוויזינית: ממין נקבה", וקיוון פדרליין היה מועמד לפרס "הבחירה טלוויזיה", וכוכב הריאלטי הזכר". אך הם לא זכו בשום פרס.
שוויון פרסבל

שוויון פרסבל הוא זהות מתמטית אשר מקשרת בין מקדמי טור פורייה לבין הפונקציה היוצרת אותם. שוויון זה, אשר נכתב על ידי מארק אנטואן פרסבל, משמש ככלי חשוב באנליזה הרמונית. בהנדסה, בתחומי התקשורת ועיבוד האותות מייחסים לשוויון את הקשר בין שימור האנרגיה של האות במרחב התדר למרחב הזמן.

הגדרה הנדסית

האנרגיה של האות במרחב הזמן נשמרת וזהה גם בהצגה של האות העובר התמרת פורייה למרחב התדר f.

כאשר בצד שמאל האות במרחב הזמן ובצד ימין האות עובר התמרת פורייה ובמרחב התדר.

בהצגה של האות במרחב התדר כתלות בתדירות הזוויתית ω להוסיף נרמול בפקטור של 2π.
אצטדיון באירה ריו

היסטוריה

האצטדיון קרוי על שמו של ז'וזה פיניירו בורדה, מהנדס פורטוגזי שפיקח על בניית האצטדיון במשך שנים רבות, ובכך חלם להפוך אותו לפרויקט הבניה הגדול ביותר שלו. בורדה מת לפני שראה אותו בשלמותו. אצטדיון זה החליף את האצטדיון הקודם של קבוצת אינטרנסיונל, שנקרא "דוס אוקליפטוס". משחק הבכורה באצטדיון התקים ב-6 באפריל 1969 בו גברה אינטרנסיונל על בנפיקה ליסבון הפורטוגלית בתוצאה 1-2.
האצטדיון נבחר להיות אחד מ-12 האצטדיונים שלוקחים חלק באירוח משחקי מונדיאל 2014, ועל כן עבר שדרוג על מנת לעמוד בתקנים של פיפ"א. עיקר השדרוג כלל הקמה של מעטפת חדשה לאצטדיון שכוללת גג חדש המספק קירוי מלא ליציעים. כמו כן, המפלס התחתון של האצטדיון נהרס והוקם מחדש קרוב יותר לכר הדשא.
טאנגי אנדומבלה

קריירת מועדונים

אנדומבלה נולד בקומונה לונגג'מאו הנמצאת בפרווריה של פריז להורים שהיגרו לצרפת מהרפובליקה הדמוקרטית של קונגו. כילד אנדומבלה שיחק במספר אקדמיות בקבוצות מגוריו ושהיה בן 14 הוא התקבל לאקדמיה של גנגאן הנמצאת בחבל ברטאן שנמצא בצפון מערב צרפת. לאחר שלוש שנים באקדמיה של גנגאן, הוא עזב את האקדמיה ולאחר שנדחהה על ידי מספר קבוצות בצרפת בטענה שהוא בעודף משקל אנדומבלה לבסוף חתם בקבוצת המילואים של אמיין SC. אנדומבלה שיחק שנתיים בקבוצת המילואים של אמיין SC ששיחקה בליגה החמישית בצרפת ולאחר שהרשים במדי קבוצת המילואים בעונת 2015/2016 הוא נכלל בסגל הקבוצה הבוגרת לעונת 2016/2017. אנדומבלה הפך לאחד השחקנים המובילים של אמיין SC ובאותה עונה הוא ערך 30 הופעות וכבש שני שערים ועזר לקבוצתו לסיים במקום השני בליגת המשנה ולעלות לליגה הצרפתית הבכירה.

אולימפיק ליון

נדומבלה הספיק לערוך רק שלוש הופעות במדי אמיין SC בליגה הבכירה לפני שב-31 באוגוסט 2017 הוא הועבר בהשאלה לאולימפיק ליון עם אופציה לרכישה של 8 מיליון אירו. באותה עונה אולימפיק ליון העפילה לרבע גמר הליגה האירופית וסיימה במקום השלישי בליגה הצרפתית והבטיחה מקום בליגת האלופות. בחצי השני של העונה אנדומבלה היה שחקן הרכב קבוע בקבוצה וחלק מרכזי בקישור של אולימפיק ליון ובסך הכל בעונת הבכורה שלו בקבוצה הוא הבקיע שער אחד ובישל שבעה שערים.
בקיץ 2018 ניצלה אולימפיק ליון את אופציית הקנייה שלה על אנדומבלה ורכשה אותו. הוא היה שחקן מרכזי בקישור של ליון באותה עונה ועזר לקבוצתו להעפיל לשמינית גמר ליגת האלופות ולסיים עוד פעם במקום השלישי בליגה הצרפתית.

טוטנהאם הוטספר

ב-2 ביולי 2019 חתם אנדומבלה בטוטנהאם הוטספר מהפרמייר ליג על חוזה לשש שנים תמורת 65 מיליון ליש"ט שטוטנהאם הוטספר שילמה לאולימפיק ליון. המחיר שטוטנהאם הוטספר שילמה עבור אנדומבלה הוא סכום שיא עבור המועדון האנגלי.

קריירה בינלאומית

אנדומבלה שיחק בנבחרת צרפת עד גיל 21 וערך במדיה 11 הופעות. באוקטובר 2018 הוא זומן לראשונה לסגל הנבחרת הבוגרת של צרפת, וערך את הופעת הבכורה שלו ב-11 באוקטובר 2018 במשחק ידידות מול נבחרת איסלנד.
המבוא לחוקת ארצות הברית

המבוא לחוקת ארצות הברית (באנגלית: The Preamble to the United States Constitution) הוא קטע המורכב ממשפט אחד ארוך שמציג את חוקת ארצות הברית ומצהיר על סיבת חיבורה ועל מטרתה. כמו כן, אין המבוא מבטיח כל זכות או אוסר על כל מעשה.

תוכן

"אנו, בני ארצות הברית, במטרה ליצור ברית מושלמת יותר, לכונן משפט, להבטיח שקט מבית, לעשות להגנת הציבור, לטפח את רווחת הכלל ולקיים את ברכות החירות, לנו ולדורות הבאים אחרינו, מתקינים וקובעים את החוקה הזאת לארצות הברית של אמריקה"
— תרגום המבוא לחוקת ארצות הברית מאת שגרירות ארצות הברית בישראל.

משמעות

למעשה, אין כל הבטחה פרקטית במבוא, ואין שום הטלת סמכויות על הממשל הפדרלי. כתוצאה מכך, הוא מעולם לא היווה גורם מרכזי בפסיקה משפטית כלשהי.
ברייזאך

היסטוריה

שם העיר הוא מהשפה הקלטית, Brisger פירושו שרטון ומצודת העיר ניצבה על שרטון כאשר מי הריין מקיפים אותה מעברים, לפחות בעת גאות. המקום שימש מושב של נסיך קלטי (בעיר נמצאה מצודת שלטון המשויכת לתרבות האלשטאט D). הרומאים הקימו במקום מצודה. מטבע שנטבע במקום במאה ה-11 נמצא במטמון סאנדור.
במאה ה-13 הוקמו בעיר קתדרלה ומנזר ובמאה ה-16 היוותה מבצר של הקיסרות הרומית הקדושה. במסגרת מלחמת שלושים השנים עברה העיר מידי האימפריה הרומית הקדושה לידי צרפת. פרדיננד השני, קיסר האימפריה הרומית הקדושה עצמו הגן על העיר כאשר נפלה בידי הצרפתים בדצמבר 1638. בשלום וסטפליה (1648) הפך כיבוש העיר על ידי צרפת לרשמי.
ב-1697 הוחזרה העיר לידי האימפריה הרומית הקדושה במסגרת הסכם רייסווייק. ב-1703, עם פרוץ מלחמת הירושה הספרדית, כבש את העיר הגנרל וילאר , מרשל צרפת בימי לואי ה-14. במרץ 1714, הוחזרה העיר המזרחית ("הישנה", Altbreisach) לאימפריה הרומית הקדושה במסגרת הסכם רשטאט ובצידו המערבי של הריין הוקמה העיר ה"חדשה"(Neuf-Brisach).
ב-1790 הפכה העיר לחלק מ"אוסטריה שבשוואביה" (חלקים מנסיכויות שוואביה הקתוליות, בהן אלזס, שהיו תחת שליטת בית הבסבורג). בין השנים 1793-1803 סבלה העיר קשות מהתקפות הצדדים בעת מלחמות המהפכה הצרפתית. ב-1803 סופחה למדינת באדן. במלחמת צרפת-פרוסיה נכללה העיר בשטחי החסות של פרוסיה ועם איחוד גרמניה היא הפכה לעיר גרמנית.
השלטון הנאצי סיפח לעיר מספר רשויות סמוכות. במהלך מלחמת העולם השנייה ניצבה העיר בין גרמניה הנאצית לצרפת של וישי. במהלך הפצצות בעלות הברית נהרס כ-85% מהשטח הבנוי של העיר, הקתדרלה נפגעה קשות וגשר הרכבת על הריין נהרס.
ב-1969 היה ניסיון להקים בעיר תחנת כוח גרעינית, אך הדבר לא יצא לפועל.
כיום העיר היא מרכז אירופאי של יקבים ומרתפי יין. אחד היקבים הגדולים באירופה (Badische Winzerkeller eG) נמצא בברייזאך.
הסופר הבריטי ג'רום ק. ג'רום כתב בספרו "שלושה גברים בבומל" תיאור הומוריסטי של ההיסטוריה של העיר:
יהיו אשר יהיו הצדדים הלוחמים וסיבת המלחמה ברייזאך לבטח תהיה חלק ממנה. כולם צרו עליה, רובם כבשו אותה; חלקם הגדול שבו ואיבדו אותה; נראה שאיש לא הצליח להחזיק בה. תושבי ברייזאך לעולם לא יכלו להיות בטוחים מי הכובש ומה מוצאו. יום אחד יהיה זה צרפתי, אך לפני שיהיה סיפק בידם ללמוד די צרפתית לתשלום המיסים יהיה זה אוסטרי. שעה שינסו לגלות מהן חובות האוסטרי למולדתו, הם יגלו שכבר אינם אוסטרים, אלא גרמנים, אם כי יתקשו לגלות מאיזה סוג מבין התריסר. יום אחד יגלו שהם קתולים ולמחרת פרוטסטנטים נלהבים. הדבר היחיד שנתן יציבות לחיים היה ודאי הצורך המתמשך לשלם עבור הזכות להיות מי שהם באותו רגע.
— ג'רום ק. ג'רום, שלושה גברים בבומל, תרגום יונתן בר, הוצאת קמין 2012 עמ' 212-213

יהדות ברייזאך

תיעוד ראשון להתיישבות יהודים בעיר נמצא מ-1301‏. ב-1325 נמנו בעיר ארבעה-עשר בתים בחזקת יהודים, ארבעה במרכזה ועשרה על הגבעה. ב-1349, בעת המוות השחור, הופצה על יהודי העיר עלילת דם לפיה הם מרעילי בארות. ביהודי העיר נערך פוגרום והם גורשו ממנה. 
עם הפיכת העיר לצרפתית באמצע המאה ה-17 שבו אליה היהודים. ב-1755 נפתח בית עלמין. ב-1756 הוקם בית כנסת, שנחרב בליל הבדולח (9 בנובמבר 1938)‏.
בשנת 1825 מנתה האוכלוסייה היהודית בעיר 438 נפש (14% מכלל האוכלוסייה), ב-1880 נמנו 564 יהודים וב-1933, עם עליית הנאצים לשלטון נמנו בעיר 231 יהודים. עד כיבוש צרפת ב-1940 נמלטו 157 יהודים לצרפת. ב-22 באוקטובר 1940 גורשו 34 היהודים האחרונים בעיר למחנה המעצר גירס ומשם נשלחו להשמדה.
יהדות ברייזאך מונצחת במקום באמצעות "הבית הכחול", יוזמה פרטית מקומית נוצרית להנצחה ושימור הזיכרון.
לידיה זמנהוף

לידיה זמנהוף (בפולנית: Lidia Zamenhof, באספרנטו היא נקראת לעיתים: Lidja Zamenhof; ‏29 בינואר 1904 ורשה - 1942) הייתה סופרת יהודייה, מוציאה לאור, ומתורגמנית. בתו של לודוויג זמנהוף, ממציא השפה המתוכננת הבינלאומית אספרנטו. היא פעלה להפצת שפת האספרנטו וכן דגלה בהומארניסמו, תורת ההומניזם שפיתח אביה.
בסביבות שנת 1925 נהפכה לחברה בדת הבהאית. בסוף שנת 1937 נסעה לארצות הברית על מנת למשוך מאמינים נוספים לדת וכן לשפת האספרנטו. בדצמבר 1938 חזרה לפולין והמשיכה ללמד ולתרגם את הכתבים הבהאיים. בסתיו 1942 נרצחה על ידי הנאצים במחנה ההשמדה טרבלינקה.

חייה

לידיה זמנהוף למדה אספרנטו מגיל תשע. בגיל 14 החלה לתרגם מן הספרות הפולנית. היא סיימה לימודי משפטים באוניברסיטה בשנת 1925, אך החליטה להקדיש את כל זמנה ללימוד שפת האספרנטו והפצתה. באותה שנה, עת התקיים כנס האספרנטו העולמי ה-17 בז'נבה, היא החלה להתעניין בדת הבהאית. בד בבד החלה להפיץ את ההומארניסמו, תורת ההומניזם שהגה אביה. לידיה נכחה בכל כנסי האספרנטו העולמיים החל מהכנס שנערך בשנת 1924 בווינה, מלבד הכנס שנערך בשנת 1938 בלונדון, מאחר ששהתה באותה עת בארצות הברית. בתור מדריכת אספרנטו בשיטת צ'ה (על שם אנדראו צ'ה), היא נסעה למדינות שונות והעבירה קורסים רבים באספרנטו.
היא פעלה לקידום שפת האספרנטו באגודת האספרנטו העולמית ובקרב מאמיני הדת הבהאית, וכתבה במגזינים בשפת האספרנטו וכן עבור האנציקלופדיה של אספרנטו. היא תרגמה את הרומן "קוו ואדיס" של הנריק סנקביץ' בשנת 1933.
בשנת 1937 נסעה לארצות הברית לתקופה ארוכה. בדצמבר 1938 היה עליה לצאת משטח המדינה, מפני ששירותי ההגירה סירבו להאריך לה את ויזת השהייה. היא סירבה להצעות נישואין שונות שקיבלה ושיכלו לסייע לה לשהות עוד או להשיג אזרחות במדינה. עם חזרתה למולדתה פולין, היא סיירה ברחבי המדינה והרצתה על הדת הבהאית ועל אספרנטו.
לאחר פרוץ מלחמת העולם השנייה החלו הנאצים לרכז את היהודים ברחבי פולין, והרחוב שבו התגוררה הפך לחלק מגטו ורשה. היא נעצרה והואשמה שיצאה לארצות הברית על מנת להפיץ תעמולה אנטי-נאצית. לאחר מספר חודשים שוחררה ושבה לחיות עם משפחתה בגטו. בגטו פעלה ללא לאות כדי לעזור לאחרים להשיג מזון ותרופות. הוצעו לה עזרה ומפלט על ידי מספר אספרנטיסטים פולנים, אך היא דחתה אותם על הסף. לאספרנטיסט יוזף ארשניק, שביקש לתת לה מחסה במספר הזדמנויות, כתבה: "אתה ובני משפחתך עלולים לאבד את חייכם, מפני שמי שמסתיר יהודי נעלם יחד עם היהודי כשהוא מתגלה". לאחר מכן השיבה במכתב האחרון שכתבה בחייה: "אל תחשוב להכניס את עצמך לסכנה. אני יודעת שעליי למות, אולם אני מרגישה שזו חובתי להישאר עם בני עמי. אלוהים יעזור כך שמתוך סבלנו יצמח עולם טוב יותר. אני מאמינה באלוהים. אני בת לדת הבהאית ואמות כזאת. הכל בידי אלוהים".
במהלך האקציה הגדולה היא נשלחה בטרנספורט למחנה ההשמדה טרבלינקה. במחנה מצאה את מותה בסוף קיץ 1942.

הנצחה

לזכרה ולכבודה נערך כנס בשנת 1995 במוזיאון ארצות הברית לזכר השואה בוושינגטון הבירה. בכנס הוזכרו מאמציהם של אספרנטיסטים שונים להציל יהודים שנרדפו על ידי הנאצים בזמן המלחמה.

מקור

1931 - אדם, אלוהים, נביא (Homo, Dio, Profeto, Bahaa Esperanto-Eldonejo, 1931).
ג'ייסון שוורצמן

ביוגרפיה

שוורצמן נולד בלוס אנג'לס שבארצות הברית. אימו בת למשפחה קתולית מאיטליה, השחקנית טליה שייר (לבית קופולה). אביו בן למשפחה יהודית מפולין, המפיק ג'ק שוורצמן.
שוורצמן הוא אחיינו של הבמאי פרנסיס פורד קופולה ודודנם של שחקן הקולנוע ניקולס קייג', הבמאית סופיה קופולה, התסריטאי רומן קופולה והמפיק כריסטופר קופולה.
שוורצמן הוא נכדם של איטליה וקרמיין קופולה.
לשוורצמן שני אחים, המוזיקאי רוברט שוורצמן וצלם הקולנוע ג'ון שוורצמן.

קריירה

שוורצמן פרץ לתודעה בשנת 1998 בעקבות תפקידו הראשי בקומדיה של וס אנדרסון "המירוץ לצמרת של מקס פישר". בסרט גילם שוורצמן את מקס פישר, תלמיד בית ספר יוקרתי שמעדיף לנהל חוגים ולהתחבר עם המורים מאשר להיות תלמיד רגיל.
תפקיד זה היה הראשון של שוורצמן בעולם הקולנוע, על תפקיד הבכורה שלו קיבל שוורצמן שבחים ומועמדויות למספר פרסים.
ב-2002 הופיע שוורצמן בדרמה הקומית "ימים מכורים", בסרט גילם את רוס, אדם צעיר מכור חסר שליטה לסמי הזייה שיוצא למסע על מנת להכיר את "הקוק", יוצר הסם האהוב עליו (מיקי רורק). ב-2004 שיחק שוורצמן בקומדיה "אני אוהב האקביז" וגילם את אלברט מרקובסקי, פעיל צעיר למען איכות הסביבה, המשוכנע שסדרה של צירופי מקרים היא המפתח לאחד הסודות הגדולים של החיים. ב-2005 שיחק שוורצמן בדרמה המוזיקלית "הזבנית". בסרט זה גילם שוורצמן את ג'רמי, מוזיקאי וגבר אחד מתוך שלושה בחייה של גיבורת הסרט מיראבל (קלייר דיינס).
בקומדיה "סמנתה" שוורצמן גילם את ריצ'י, סוכנו הדוחה של ג'ק וייט (ויל פארל).
ב-2006 שיחק שוורצמן בדרמה הקומית התקופתית של סופיה קופולה, "מארי אנטואנט", בסרט גילם שוורצמן את דמותו של לואי השישה עשר, מלך צרפת שמשודך אל המלכה הצעירה מארי אנטואנט (קירסטן דאנסט).
ב-2007 הופיע שוורצמן בקומדיית ההרפתקאות של וס אנדרסון, "רכבת לדארג'ילינג". בסרט שיחק שוורצמן את ג'ק ויטמן, האח הצעיר מבין 3 היוצא ביחד איתם למסע לאחר מות אביהם ברכבת החוצה את הודו. שוורצמן אף השתתף בסרט ההקדמה הקצר ל"רכבת לדארג'ילינג", "מלון שבאלייה". בנוסף גילם שוורצמן את דמותו של המוזיקאי הבריטי רינגו סטאר בדרמה המוזיקלית "הולך חזק: סיפורו של דיואי קוקס".
ב-2009 השתתף שוורצמן בדרמה הקומית של ג'אד אפאטו "אנשים מצחיקים".
בשנת 2007 הקליט שוורצמן תחת השם "Coconut Records". שוורצמן כתב והלחין את שני אלבומי הפרויקט, "Nighttiming" ו"Davy". שירים של "Coconut Records" נכללו בפסקולי הסרטים "אנשים מצחיקים", "ארץ התפוזים", "נוכלים ללא תואר" ובפסקול סדרת הטלוויזיה "The O.C.".
בשנת 2012 שיחק בתפקיד ראשי בקומדיה הרומנטית "ממלכת אור הירח" בבימויו של וס אנדרסון.

חיים אישיים

בשנת 2009 התחתן שוורצמן עם בריידי קאניגהאם, שהייתה חברתו במשך מספר שנים. החתונה נערכה בביתם בעמק סן פרננדו. לשוורצמן ולקאניגהאם שתי בנות, מרלו ריברס (נולדה ב-2010) ואונה (נולדה ב-2014).
שיבויה 109 (חנות)

היסטוריה

הבניין, הממוקם ממש אל מול תחנת הרכבת שיבויה, נפתח באפריל 1979. האדריכל שעיצב את הבניין היה מינורו טקיאמה. הוא עיצב אותו כ"קהילת אופנה", שנועדה להכיל חנויות קמעוניות קטנות, הפונות לקהל היעד של נשים בשנות השלושים לחייהן. בכך, הוא תכנן להוות תחרות לרשת הכלבו-יים סייבו, אשר פלסה את דרכה באותם ימים אל תוך אזור שיבויה.
שמוו של הבניין, 109, לקוח מתוך האותיות היפניות "טו" (משמעותו 10) ו"קיו" (שמשמעותו 9), מה שיוצר את המילה" טוקיו" (Tokyu), אשר נהגת באופן כמעט זהה לחלוטין להגיית שם העיר, טוקיו (שנכתבת Tokyo).
עיצוב הפנים של הבניין תוכנן כלולאה כדי לגרום לקונים לעבור במירב החנויות האפשרי תוך עליה בכל הקומות כדי להגיע לאלה שנמצאות יותר למעלה. במקור, שאפו הבעלים למקם קולנוע בקומה העליונה, אך מכבי האש לא אישרו את הקמתו בשל אי עמידה בתקני מצב חירום דרושים. למרות שתוכנן במקור למשוך קהל יעד של נשים בשנות ה-30 בחייהן, הפך הבניין למוקד עליה לרגל עבור נשים צעירות המתלבשות על פי סגנון ה-Gyaru, שנתפס כפרחי, עמוס פלסטיק ושיזוף מלאכותי, ובאופן כללי מזויף.
מכסימיאנוס

חייו

לא ידוע לנו דבר על חייו של מכסימיאנוס מלבד מה שניתן להסיק משירתו. הוא כתב שמוצאו היה מן האטרוסקים, ותיאר את ימי נעוריו ובגרותו כידידו של בואתיוס, שאותו כינה: "החוקר הגדול של דברים גדולים." הוא כתב שבימי זקנתו נשלח כשגריר אל חצרו של קיסר האימפריה הביזנטית בקונסטנטינופול. מלומדים אחדים סבורים כי שירתו כוללת גם את דבריהם של מחברים אחרים, ולכן לא ניתן להסתמך על השם מכסימיאנוס כדי לקבל אינפורמציה מהימנה על משורר זה.

שירתו

שירת מכסימיאנוס בדרך כלל מחולקת לשש אלגיות. היא עוסקת בניגוד שבין צרות הזקנה לבין חוסן הנעורים והאהבה. האלגיה הראשונה והארוכה ביותר עוסקת באומללותו של זקן שחייו כחיי מת שעודנו בחיים.
לשם דוגמה: 
"אויה! איזה חלק נשאר לזקנים בחיים?" או "העולם מלא אנשים שונים וכל אחד נהנה מדברים אחרים, אבל לא כל העיסוקים מתאימים לכל גיל." או "הרופאים מאלצים אותנו לוותר על הרגלינו, ואנו חדלים מלחיות כדי להמשיך בחיינו. האם חייב אני להחשיב כחיים אנשים המנועים מלראות את אור היום ושאינם נושמים אוויר חופשי?"
האלגיה השנייה מתארת את אהבתו הרבה לליקוריס שנטשה אותו כאשר החל להזדקן. באלגיות השלישית והרביעית הוא מתאר את תשוקת נעוריו לאקילה ולקנדידה. האלגיה החמישית מספרת על אהבתו הנכזבת לנערה יווניה כשהיה שגריר במזרח, ועל תגובתה לחוסר האונים שלו שבא עליו בגלל זקנתו. האלגיה השישית מורכבת משתים עשרה שורות המביעות את האימה מן המוות הקרב ובא.

מורשתו

למרות הטקסט האירוטי, חרוזיו של מכסימיאנוס היו חלק של לימודי השירה הלטינית בבתי הספר היסודיים של המאה האחת עשרה ושל המאה השתים עשרה. אולי מפני השימוש בשירתו בחינוך היסודי, אנו מוצאים את הדיה אצל מחברים רבים של ימי הביניים. פואמה אנגלית בשם "ייסוריו של מכסימיאנוס" מבוססת על האלגיה הראשונה שלו. השימוש שעשה ג'פרי צ'וסר בשירת מכסימיאנוס היה נושא למחקר על ידי מלומדים אחדים.
אם כי שירתו של מכסימיאנוס הופיעה בדפוס כבר בשלהי המאה החמש עשרה, רק בשנת 1501 היא זכתה לתשומת לבם של מלומדי הרנסאנס, אחרי שנערכה על ידי פומפוניוס גוריקוס מנאפולי. הוא פרסם אותה כשירתו של קורנליוס גאלוס - המשורר הרומאי בן המאה הראשונה לפנה"ס ששירתו אבדה. טעות זו גרמה לשירת מכסימיאנוס להיות מיוחסת לגאלוס במשך מאה שנה.
סיאטל מארינרס

היסטוריה

הקבוצה נוסדה ב-1977 לאחר סיום מאבק משפטי ממושך בו תבעו מדינת וושינגטון, מחוז קינג ועירית סיאטל את האמריקן ליג על הפרת הסכם, לאחר שזו אפשרה לקבוצה קודמת ששיחקה בסיאטל לעזוב ב-1970 את העיר ולעבור למילווקי.
הקבוצה היא אחת משתי קבוצות שלא הצליחו מעולם להעפיל לוורלד סיריס. למעשה, עד 1991 לא הצליחה הקבוצה אף להשיג מאזן ניצחונות חיובי, ורק ב-1995 הצליחה לראשונה בתולדותיה לזכות בראשות הבית, ולהעפיל לפלייאוף. בעונה זו הפסידה בגמר האמריקן ליג לקליבלנד אינדיאנס.
בעונת 2001 עזב את הקבוצה כוכבה אלכס רודריגז והצטרף לקבוצה שחקן השדה המרכזי איצ'ירו סוזוקי מיפן, הקבוצה השיגה בעונה זו 116 ניצחונות, והישוותה בכך את שיא הליגה של השיקגו קאבס מ-1906. בתום העונה זכה סוזוקי בתואר ה-MVP של האמריקן ליג, וכן בתואר רוקי השנה (שחקן השנה הראשונה המצטיין), וכפפת הזהב (שחקן ההגנה המצטיין).